**המכללה לביטחון לאומי**

**מחזור מז' 2019- 2020**

**קורס במדיניות כלכלית**

**פרופסור עומר מואב (מתאם מטעם מב"ל: תנ"צ ערן קמין)**

מייל של המרצה: omer.moav100@gmail.com

שעות קבלה: בתאום במייל

**כללי**

הוויכוח על מדיניות כלכלית בחברה הישראלית מעניין וחשוב, אך מבוסס לרוב על מידע שגוי. פוליטיקאים מגיבים לרחשי לב הציבורולכן לדיון הציבורי ולעמדות הציבור השפעה חשובה על עיצוב המדיניות הכלכלית. מטרת הקורס להקנות ידע והבנה של הסוגיות הכלכליות העומדות בלב הוויכוח בישראל, ולהרחיב את הידע על המגמות ארוכות הטווח בעולם בתחום הצמיחה, הפערים בין מדינות, ומדיניות לצמצום העוני.

**1. מבנה הקורס**

לקורס שלושה חלקים:

1. **מדיניות כלכלית בישראל: שורשי הויכוח**

נעסוק בוויכוח בין העמדה החברתית/סוציאל-דמוקרטית לבין העמדה הקפיטליסטית/ניאו-ליברלית על המדיניות בסוגיות כלכליות שונות השנויות במחלוקת, ובתהליך הפוליטי של קבלת החלטות. ננסה להבין את שורשי הוויכוח ולהבחין בין טיעונים כלכליים לטיעונים אידיאולוגיים, ונלמד על הפער בין הטענות הכלכליות הפופולריות לגבי המנגנונים הכלכליים השונים לבין ההבנה של חוקרי הכלכלה את המציאות הכלכלית. בין הנושאים שנעסוק בהם: מסחר בינלאומי חופשי, קביעות עובדים מול גמישות בשוק העבודה, זכות השביתה, הפרטות והלאמות של שירותים חיוניים לציבור, מדיניות מיסוי, מדיניות צמצום עוני, חלוקה מחדש של ההכנסה, מדיניות תחבורה, בראיה כלכלית ותכנונית, דיור, ועוד.

1. **מיגור העוני בעולם: תקווה, אכזבה, הצלחה**

נעסוק במדיניות הבנק העולמי וגופים נוספים במדינות המפותחות לצמצום העוני במדינות העניות. נלמד מדוע הפתחה האמונה בקרב הגופים המסייעים שניתן לחסל את העוני, כיצד התאוריות שעמדו מאחורי אמונה זו הביאו לסיוע בהיקף של טריליוני דולרים, ונלמד על האכזבה המרה מהתכניות השונות. ולסיום, נלמד מה עומד מאחורי העובדה, שלמרות האכזבה מתכניות הסיוע, שיעורי העוני בעולם מצטמצמים בצורה דרמתית.

1. **הפערים הגדולים בתוצר לנפש בין מדינות: שורשים עמוקים**

נלמד על הגורמים המרכזיים שהמחקר הכלכלי המודרני מזהה כמרכזיים להבנת הפערים בין מדינות בתוצר לנפש. נעסוק בעיקר בהבדלים העמוקים וההיסטוריים שגרמו למדינות שונות לאמץ מוסדות כלכליים שונים, שבתורם משפיעים מאוד על הצמיחה הכלכלית.

2**. על המרצה:**

עומר מואב הוא פרופסור לכלכלה במרכז הבינתחומי בהרצליה ובאוניברסיטת וורויק באנגליה, זוכה בפרס מפעל הפייס ע"ש לנדאו על הישגיו המחקריים, היה יועצו הכלכלי של שר האוצר יובל שטייניץ.

פרופ' מואב בעל תואר בוגר, מוסמך, ודוקטור מהאוניברסיטה העברית בירושלים. לאחר פוסט דוקטורט ב-MIT חזר מואב בשנת 2000 כמרצה לאוניברסיטה העברית, והתקדם שם לדרגת פרופסור מן המניין תוך עשור, שבמהלכו זכה ב[מלגת אלון](https://he.wikipedia.org/wiki/%D7%9E%D7%9C%D7%92%D7%AA_%D7%90%D7%9C%D7%95%D7%9F) למדענים צעירים מצטיינים, ובפרס [רקטור](https://he.wikipedia.org/wiki/%D7%A8%D7%A7%D7%98%D7%95%D7%A8) האוניברסיטה העברית על הצטיינות במחקר ובהוראה. בשנת 2014 עבר למרכז הבינתחומי.

מחקרו של מואב עוסק בצמיחה כלכלית, אי-שוויון, הגירה, עוני, היסטוריה של היווצרות מדינות, וכלכלת ישראל. מאמריו זכו לפרסום בכתבי העת הכלכליים המובילים בעולם, והוא מדורג בשני האחוזים המובילים של הכלכלנים בעולם.

פרופ' מואב כותב ומתראיין רבות בתקשורת הישראלית ובמדיה החברתית. הוא בעל הבלוג "בעיקר כלכלה" omermoav.com

**3. הרכב הציון**

1. נוכחות בשעורים (10%).
2. מטלת כתיבה (90%).

**4. כללים**

1. קריאת המקורות המוצגים בתכנית הקורס לפני השיעור.
2. כיבוי ניידים לפני השיעור (אלא במקרי חירום).
3. שעות קבלה בתיאום מראש.

**5. תכנית הקורס**

|  |  |  |
| --- | --- | --- |
| שעור | תאריך | נושא |
|  | 25.2.20 | הוויכוח הכלכלי בישראל. מבוא, דיון על הרלוונטיות של המחקר הכלכלי, ודיון בנושא מסחר בינלאומי. |
|  | 26.2.20 | הוויכוח הכלכלי בישראל. זכויות עובדים: בטחון תעסוקתי, חקיקת זכויות, וזכות השביתה |
|  | 3.3.20 | הוויכוח הכלכלי בישראל. נושאים נוספים: הפרטות והלאמות של שירותים חיוניים לציבור, מדיניות מיסוי, מדיניות צמצום עוני, חלוקה מחדש של ההכנסה, מדיניות תחבורה, דיור, ועוד |
|  | 4.3.20 | מיגור העוני בעולם |
|  | 11.3.20 | הפערים בתוצר לנפש בין מדינות |

**6. חומרי קריאה**

|  |  |  |
| --- | --- | --- |
| שעור | תאריך | חומר קריאה |
|  | 25.2.20 | 1. ["דיבה קלה על כלכלה"](https://wp.me/P9vBof-qw), ביקורת: עומר מואב
2. אסף צימרינג ועומר מואב, ["האם חוק עידוד השקעות הון תורם לכלכלה ומשיג את מטרותיו המוצהרות?"](https://wp.me/P9vBof-qJ), נייר מדיניות 2016.01, ינואר 2016
3. עומר מואב, ["האם שוודיה קפיטליסטית חלילה"](https://www.haaretz.co.il/opinions/.premium-1.6940783?fbclid=IwAR2Gn2NTtw2Hl0Gd7yvKoPz50evUadM53HdlyvfVtM_sOthx1m1W5Vt8aZg), באתר [הארץ](https://www.haaretz.co.il/), 17 לפברואר 2019
 |
|  | 26.2.20 | 1. עומר מואב והדס גבאי, ["כיצד פותרים את בעיית השביתות"](https://wp.me/P9vBof-qD)
2. עומר מואב ועופר כהן, ["מי צריך ביטחון תעסוקתי"](https://wp.me/P9vBof-qA).
 |
|  | 3.3.20 | 1. חמי גוטליבובסקי, ניר יעקבי, ["האם להחיל מע"מ דיפרנציאלי בישראל? לקחים מהתיאוריה ומהנעשה בעולם"](https://wp.me/P9vBof-CC), נייר עמדה 6, התוכנית לכלכלה וחברה, מכון ון ליר בירושלים.
2. עומר מואב, ["המיתון יגיע, איך נקצץ אז?"](https://www.themarker.com/markets/1.465353), באתר [דהמרקר](https://www.themarker.com/), 3 לדצמבר 2007
3. אסטרטגיה לצמיחת המשק 2018, צבי אקשטיין ואביחי ליפשיץ, <https://www.idc.ac.il/he/research/aiep/Documents/strategy_2018.pdf>
 |
|  | 4.3.20 | Microcredit was a hugely hyped solution to global poverty. What happened?<https://www.vox.com/future-perfect/2019/1/15/18182167/microcredit-microfinance-poverty-grameen-bank-yunus> |
|  | 11.3.20 | HOW DEEP ARE THE ROOTS OF ECONOMIC DEVELOPMENT? Enrico Spolaore Romain Wacziarg (sections 1 and 2)<https://www.nber.org/papers/w18130.pdf> |

**7. מטלת הכתיבה :**

1. משתתפי הסמינר יחולקו לקבוצות של שלושה. כל קבוצה תכתוב נייר מדיניות מקורי על סוגיה כלכלית רלוונטית לדיון על מדיניות. הנייר יכלול: הקדמה שתציג את הסוגיה, את הוויכוח הרלוונטי הכולל את העמדות השונות, ובכלל זה זיהוי האינטרסים השונים הרלוונטיים, השוואה למדיניות שננקטה בעולם, והמלצה.
2. המטלה תוגש באמצעות מזכירות משתתפים עד 30.4.20.
3. המטלה תוגש במסמך בן 6000 מלה לכל היותר.